*Før jeg starter, vil jeg påpege, at jeg bruger en forældet version af Befolkning og Samfund(BOS). Min version er fra 2016. Af denne grund kan sidetal være anderledes.*

I perioden 1975 frem til I dag er data fundet. Ved at definere de erhvervsaktive, som man traditionelt ville, (15-64 årig), findes forholdet mellem de unge samt 65+ i forhold til de erhvervsaktive. Ved denne beregning skal der tages nogle forbehold. For det første, er det de færreste mennesker i dag, der begynder at arbejde fast fra 15 års alderen. For det andet er der færre mennesker i dag, der går på pension i en alder af 65. Hævede man begyndelsesalderen samt alderen for pension, ville brøkdelen blive større. Jeg har holder mig dog til den traditionelle definition af erhvervsaktive.

I hele perioden er tendensen for ældrebyrden og forsørgerbyrden stigende. Samtidig er andelen af unge mennesker blevet mindre. Andelen af unge mennesker er faldende fra 1975 til 1990, hvorefter en stigning fra 25% i 1990 til 28% i 2005. Efterfølgende falder andelen til 25%. Modsat de unge mennesker er andelen af de ældre stigende hele perioden. Fra 2005 til 2015 sker der specielt et ryk. Fra 22% i 2005 til 29% i 2015. Herefter ligger andelen på et stabilt leje omkring 30%. Først i perioden falder den samlede forsørgerbyrde, men efter 1990 er den stødt stigende, og andelen i periodens slutning er 57%.

Som tidligere udledt, er der i de senere år kommet en større andel 65+. Dette kan blandt andet tilskrives den teknologiske udvikling(**BOS s 16).** Vi har fået bedre boligforhold, bedre behandling osv. Dette giver os en fordel, og er med til at flere mennesker lever længere. Dette kan blandt andet ses i tabellen øverst i **STO . 23.** Ifølge den bliver kvinder 0,48 år ældre end tidligere. Samtidigt skal arbejder størstedelen af danskerne i den tertiære sektor, hvilket minimere slid på vores krop, hvilket også forlænger vores restlevetid.(**BOS s 24)**

Tilknytningen til arbejdsmarkedet kan også være en forklaringsfaktor ift. Andelen af børn. Ved at tage længere uddannelser og udskyde børnene får danskerne børn senere, men også færre end tidligere. Den lavere fertilitet kan blandt andet ses ud fra tabellen øverst på **s. 21 STO.** Her ses det at over en tiårig periode er den samlede fertilitet faldet fra 1840 i 2009 til 1699 i 2019.

Opgave 3

Først skal det nævnes at befolkningsfremskrivninger skal se med kritiske briller, og fremskrivningerne skal ikke ses som facit. Derudover har jeg valgt at medtage 5 års intervaller efter 2025, da usikkerheden kun bliver større, des længere ud i fremtiden der fremskrives.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Tabel 3.1: Udvikling i unge mennesker 2020-2040 | | | | | | | | | |
|  | **2020** | **2021** | **2022** | **2023** | **2024** | **2025** | **2030** | **2035** | **2040** |
| **0 - 5 år** | *366881* | *370079* | *373272* | *374340* | *377073* | *381447* | *420010* | *430742* | *422599* |
| **6 - 15 år** | *654005* | *646465* | *639454* | *634370* | *629520* | *623541* | *626733* | *668899* | *712826* |
| **Samlet** | 1020886 | 1016544 | 1012726 | 1008710 | 1006593 | 1004988 | 1046743 | 1099641 | 1135425 |
| *Kilde:Hjarns Note samt egne beregninger* | | | | | | | | | |

Der er to generelle tendenser i perioden fra 2020-2040. Første tendens er fra 2020 til og med 2025. Her ses et mindre fald i den samlede mængde børn. Et fald fra 1020 tusinde børn til 1004 tusind børn i 2025. Fra 2025 og frem stiger den samlede mængde af børn fra 1004 tusinde til 1135 tusinde børn. I samme periode stiger de 0-5 årige fra 381 tusinde til 422 tusinde småbørn. Mens de ældre børn stiger fra 623 tusinde til 719 tusinde i samme periode.

Stigningen der begynder i 2025 kan tilskrives demografiske forhold. Tidligere udledtes en vækst i børn fra 1990 til og med 2005. De børn, der blev født i 90’serne begynder omkring nu at komme ind i den alder, hvor folk i de senere år er begyndt at føde børn. **STO s. 21.** Her kan det ses, at kvinder i alderen 25-29 får færre børn, mens kvinder i alderen 30-35 ligger på ca. samme niveau som tidligere. Dette hænger sammen med længere uddannelser og en større tilknytning på arbejdsmarkedet, som også tidligere forklaret.

Yderligere incitament til at få børn har staten også skabt gennem institutionelle forklaringer. Her kan oprettelsen af børnechecken helt tilbage i 1987 give økonomisk incitament til at få børn, samt også aflaste nogen af de større udgifter ved at have børn og forsørge dem. (**BOS s. 50)**.

Dog mener jeg personligt, at barselsloven, som vi mere eller mindre kender den i dag, blev indført i 2002(**BOS s. 50)**. Her skal det nævnes, at tidligere stod kvinden ”alene” gennem barslen, og mændene havde en mindre involvering. Men ved at give 32 uger, som kan fordeles mellem manden og kvinden sikrer det, at hverken manden eller kvinden kommer for langt væk fra deres job, og sætter dem ikke bagud ift. de ikke barselstagende. Dette har blandt andet givet kvinder blod på tanden for at opnå højere stillinger og generelt mere ligestilling gennem de senere år jf. ligestillingsdebatten. Altså er barselslovgivningen også en faktor i, hvorfor mænd og kvinder i fremtidens Danmark vil få børn.

Helt til sidst skal det også siges. Lige meget hvor mange faktorer, der spiller ind, så er det parrets beslutning, om de vil have et barn eller ej. Men disse forklaringer styrker forældrenes vilje til at få børn.

Bilag:

Graphical user interface, table

Description automatically generated

Graphical user interface, application, table, Excel

Description automatically generated